El llenguatge de les religions: la seva problemàtica\nReligió i interpretació de la realitat / Les dificultats del llenguatge en la religió / Llenguatge descriptiu i llenguatge simbòlic\nLa «religió» és una forma de vehicular la nostra capacitat de transcendir creada per la cultura humana, composta per un conjunt de rituals, narracions sagrades, símbols, mites que generen i suporten un sistema de creences, que ve a plasmar-se en un projecte de vida col·lectiva i individual i que, a la vegada, és un sistema de representació i iniciació a la dimensió absoluta de l'existència. Les «religions» pel que fa al «llenguatge» emprat, a la forma d’expressar-se, presenten una doble problemàtica: per una banda, el seu és un llenguatge que fa referència a realitats que es troben més enllà de la nostra percepció física; per altra, la seva evolució històrica i transmissió fa que el conglomerat conceptual amb el que intenten expressar-se i operen està sotmès en la seva evolució històrica i expansió geogràfica a formes d’inculturació que poden produir modificacions, alteracions i interpretacions diferents als significats originals. A més, cap traducció d'esdeveniments, conceptes o experiències d''una llengua a una altra pot fer-se sense distorsió. Analitzant les formes expressives del «llenguatge religiós», la naturalesa de les narracions sagrades, els mites i els símbols emprats pels sistemes religiosos i la problemàtica de la seva inculturació comprenem millor el que està passant amb les religions.\nLa «religió» en un cert aspecte podem considerar-la com un “sistema comunicatiu” a través del qual intenta expressar-se i comunicar-se. I això ho fa no tan utilitzant el llenguatge convencional, sinó un llenguatge que podríem considerar específic: el “llenguatge religiós”. La religió pretén expressar i comunicar no la realitat quotidiana, sinó sentiments profundament arrelats en la ment i el psiquisme humà. La seva finalitat no és descriure la realitat, sinó més aviat vehicular sentiments, emocions, creences presents en el nostre interior, aspirant a entrar en contacte amb una realitat intuïda que es troba més enllà del nostre abast perceptiu i que sentim que ens sobrepassa. La «religió» apunta doncs a realitats fondes, intuïbles però imperceptibles físicament, i es sol expressar per mitjà d’un llenguatge que té per objectiu no tant descriure la realitat, sinó d’alguna forma indicar-la, suggerir-la, assenyalar-la. I això ho fa per mitjà d’un llenguatge metafòric, poètic, simbòlic. Convé no perdre de vista, que les revelacions sagrades, encara que vénen expressades en forma de narracions, mites, símbols i rituals, aquests mites, símbols i rituals en què s'expressen no són la realitat, sinó formes humanes d’apuntar, suggerir, assenyalar aquesta realitat que ens sobrepassa (una dimensió de la realitat que està més enllà de la dimensió física, “meta-física”), que intuïm, però de la qual no tenim experiència sensorial directa. Aquesta realitat no és com la descriuen els mites, ni com la descriu la religió, la filosofia o la ciència o com afirmen els nostres discursos interpretatius. Cap d'aquestes formes d'expressió i interpretació és capaç de descriure objectivament la realitat. La realitat és la que és, independentment de quines siguin les nostres les nostres descripcions i interpretacions històriques o actuals. Vegem, doncs, una mica més detalladament les dificultats que presenta el “llenguatge religiós”.\nPercepció i expressió de la realitat\nEl nostre organisme percep, copsa, capta, la realitat. La nostra ment recrea aquesta realitat captada formant-se’n una determinada imatge. Les imatges mentals, el pensament, el solem expressar per mitjà del llenguatge. La forma més habitual d’expressar, exterioritzar, el pensament és a través del llenguatge. Expressions, paraules, frases, oracions, proposicions, relats, narracions, discursos, llegendes, contes, històries... són emprades pels humans com a formes diverses de referir-nos a la realitat captada per la nostra ment. No tota la realitat és tangible, material i concreta. Hi ha realitats que no percebem materialment, que escapen a la nostra capacitat perceptiva. Hi realitats imaginades, somniades, volgudes i també realitats reals, existent, intuïbles... encara que potser no perceptibles pels nostres sistemes perceptius... Les realitats que pertanyen al món de l’esperit poden ser tan naturals i reals com que les que fan referència al món físic de la matèria. I totes elles intentem expressar-les per mitjà del llenguatge d’una manera o altra. El llenguatge humà ha creat formes lingüístiques, té expressions, per referir-se a un i altre tipus de realitats. Hi ha proposicions que descriuen o expressen realitats que no corresponen a referents físics. Això no vol dir que no tinguin referents.\nLa religió com la ciència intenten donar una interpretació global, total de la realitat. La ciència tracta de comprendre la naturalesa del món material que ens envolta. La religió tracta del que transcendeix el món material i posa a l'home en contacte amb el que està més enllà, del numinós, allò misteriós, en una paraula amb el misteri de Déu i la seva relació amb l'home i l'univers. Les ciències ho fa amb un mètode i un llenguatge en què intenten descriure com és la realitat.... la religió amb un llenguatge metafòric i simbòlic. Hi ha un llenguatge descriptiu-experimental (utilitzat per la ciència experimental) que descriu amb la millor precisió possible allò que pot ser objecte d’observació mesurable. Hi ha d’altra banda una gran quantitat de dimensions vitals com l’amor, la bellesa l’ètica o a les dimensions transcendents, que no poden ser sotmeses a observacions o experimentacions però de les quals finalment hem de parlar. Les expressions lingüístiques que es refereixen a aquestes realitats han de recórrer a un llenguatge simbòlic, metafísic, poètic, etc.\nLa «religió» és una forma creada per la cultura humana, composta per un conjunt de narracions sagrades, símbols, mites i rituals que generen i suporten un sistema de creences, que ve a plasmar-se en un projecte de vida col·lectiva i individual i que, a la vegada, és un sistema de representació i iniciació a la dimensió absoluta de l'existència. Analitzant les formes expressives del «llenguatge religiós», la naturalesa de les narracions sagrades, els mites i els símbols emprats pels sistemes religiosos, comprenem millor el que està passant amb les religions.\nLa religió es sol expressar per mitjà d’un llenguatge no tant descriptiu de la realitat, sinó metafòric, poètic, simbòlic. I no hem de perdre de vista, que les revelacions sagrades, encara que intenten apuntar a unes realitats que vénen expressades en narracions, mites, símbols i rituals, no són, però, aquests mites, símbols i rituals en què s'expressen. No hem de confondre aquestes realitats amb la forma humana de apuntar o referir-se a elles. La realitat no és com la descriuen els mites, ni com la descriu la religió, la filosofia o la ciència o com afirmen els nostres discursos interpretatius. Cap d'aquestes formes d'expressió i interpretació és capaç de descriure objectivament la realitat. La realitat és la que és, independentment de quines siguin les nostres interpretacions i les nostres descripcions històriques o actuals.\nEl llenguatge religiós (1)\nReligió i interpretació de la realitat. L’instrument més precís i ric per estructurar el coneixement del món, elaborar-lo i comunicar-lo, és el llenguatge. Però el llenguatge presenta certes peculiaritats quan pretenem parlar de la transcendència i molt especialment quan amb el llenguatge pretenem referir-nos directament a Déu —que, per definició, no és part del món—. La paraula, especificitat humana. Tots els vivents tenen sistemes de comunicació. El llenguatge és la perla de la corona. La paraula és una peça clau en la captació del món, la possibilitat d’ordenar els seus elements, l’expressió i la comunicació dels estats interiors, l’objectivació de les dades del món extern, la capacitat d’establir relacions... Segurament no hi ha pensament sense paraules, i per això l’elaboració mental del que anomenem la transcendència només es pot fer des del llenguatge.\nPodem parlar de Déu? El llenguatge és un recurs mental potentíssim. És la base per a l’organització del pensament. Pensem utilitzant paraules i frases. El llenguatge és, doncs, el punt de trobada entre l’activitat mental i la realitat. Això fa que el llenguatge sigui la gran oportunitat per ordenar el món. Els humans creiem que, quan parlem, dominem la realitat. Qui designa o descriu pot arribar a pensar que en parlar esgota el significat d’una realitat i que en cert sentit la domina. I que, alliberada del llenguatge, la realitat adquireix una vida pròpia.\nHi ha realitats que són més fàcilment designables o definibles amb llenguatges, i n’hi ha algunes que semblen impossibles de definir, de expressar-les per mitjà del llenguatge. Wittgenstein sosté que: «D’allò de què no es pot dir res amb claredat, només se’n pot guardar silenci». I a propòsit d’aquesta recomanació adverteix algunes coses importants:\nHi ha proposicions que no corresponen a referents físics.\nAixò no vol dir que no tinguin referents.\nLes realitats més elevades no són accessibles al llenguatge.\nNaturalment, els territoris més inassequibles al llenguatge són els més excelsos, i delicats com l’ètica, l’estètica i la religió. En aquests tres casos el llenguatge ha de recórrer a la simbologia i la metàfora, cosa que evidencia una certa inaccessibilitat a l’objecte i el situa no com a dominador de la realitat sinó simplement com a suggeridor o indicador. De vegades intentem parlar sobre Déu... però no hi ha cap llenguatge directament atribuïble a un Déu que parli ell directament (com encara ho mantindrien molts sectors).\nLlenguatge descriptiu experimental i llenguatge poètico-simbòlic (1)\nWittgenstein va parlar amb molta precaució d’allò de què «no es pot parlar», i en aquest àmbit hi situa precisament l’ètica, l’estètica i la religió, experiències centrals humanes complexes. Cal distingir entre dos grans tipus de llenguatge: És imprescindible diferenciar el llenguatge descriptiu que depèn d’evidències experimentals, del llenguatge simbòlic que designa valors, és a dir, «allò que val». La religió queda definitivament en el camp dels valors i no en el de les descripcions. Això implica una crisi molt significativa per a les dimensions religioses, que en cultures de llenguatge únic (sense distinció entre allò descriptiu i allò simbòlic, no diferenciant o confonent un amb l'altres) pretenien fer les descripcions centrals de tot, de tots els àmbits de la realitat, tant del sagrat com del profà. Wittgenstein manté que de Déu no se’n pot parlar. En aquest sentit evoca els autors de totes les tradicions que han recordat la inefabilitat de Déu. Avui cal fer la reducció del llenguatge religiós a cada cultura, donada la dificultat de continuar utilitzant llenguatge i simbolismes de cultures superades per parlar d’experiències com les religioses.\nEn cultures antigues el llenguatge constituïa una realitat compacta en la qual s’integraven formes expressives diverses. En l’actualitat ens veiem convidats a distingir formes de llenguatge diverses segons el tipus de realitat que vulguem expressar. Hi ha un llenguatge descriptiu-experimental (utilitzat per la ciència experimental) que descriu amb la millor precisió possible allò que pot ser objecte d’observació mesurable. Aquest llenguatge disposa d’autonomia total en el seu camp, tot i que ha de tenir present que cap llenguatge no pot substituir la realitat ni controlar-la del tot.\nHi ha d’altra banda una gran quantitat de dimensions vitals —en molts aspectes les més importants—, com el món dels valors que fonamenten la convivència o regulen les relacions humanes, o com el món relatiu a les expressions de la bellesa o a les dimensions transcendents, que no poden ser sotmeses a observacions o experimentacions més que d’una manera molt aproximada en el millor dels casos, de les quals finalment hem de parlar. Les expressions lingüístiques que es refereixen a aquestes realitats han de recórrer a un llenguatge simbòlic, metafísic, poètic, etc., que no perquè tingui aquest estatut cal entendre’l com a menys consistent, tot sovint més important per a l’experiència humana. Convé tenir present que malgrat que parlem de llenguatge simbòlic com a indicador, insinuador, suggeridor, les veritats que pertanyen al món de l’esperit són tan naturals i reals (o més) que les que fan referència al món físic de la matèria.\nEl llenguatge religiós cau de ple en aquesta segona accepció. Com que històricament el llenguatge religiós es produïa no solament en igualtat de circumstàncies amb el llenguatge descriptiu de cada època sinó que a més a més pretenia ocupar el lloc més excel·lent en qualsevol àrea, avui encara molts sectors del llenguatge religiós es neguen a reconèixer l’estatut simbòlic del llenguatge religiós i pretenen que el llenguatge religiós tingui precedència absoluta, sense entendre que no es tracta de precedències entre ambdós llenguatges, sinó d’especialitzacions. Els experimentals tenen la sensació d’haver desentrellat els punts centrals de la realitat, i el religiosos o simbòlics, d’haver perdut l’hegemonia que el seu llenguatge havia detingut.\nLa mutació a través de la inculturació del llenguatge bíblic i evangèlic... (2)\nS’ha fet una gran manipulació del llenguatge, la qual cosa ha portat a la deformació de la consciència col·lectiva del poble creient, atribuint a les paraules un significat que correspon a un altre context o a un altre nivell de consciència del qual s’està parlant. Ens quedem lluny del sentit original de les paraules que formen el nostre bagatge espiritual i religiós. Els evangelistes ens van transmetre el que van comprendre, sentir i viure amb relació a Jesús de Natzaret i ens ho van transmetre amb l'estructura mental, sensitiva, organitzativa i lingüística que tenien.\nEl text s’ha de llegir en el seu context, fora del qual les paraules (el text) adquireixen un altre sentit. El context històric i cultural amb que hem revestit el text ens fa entendre les paraules i el text d’una manera diferent del que volien dir quan foren dites i en el context en què foren dites. Ara bé, el context que li hem de posar a les paraules dites fa dos mil anys no és tampoc o solament el dels costums d’aquell temps, sinó la consciència del profeta que les va dir. Si volem connectar una mica amb el moll de les paraules del profeta o evangelista hem de procurar connectar amb la seva consciència, doncs en el fons en allò que és essencial tots som iguals.\nHi ha comunitats cristianes per tot el món: xineses europees, africanes... L’Església està cridada a inculturar l’Esperit evangèlic a cada lloc, a viure’l en la seva llengua, els seus costums, les seves tradicions. Però és de vital importància no quedar-se amb el so de les paraules. Hem d'empatitzar amb el sentit profund dels conceptes ubicant-los en el seu propi context existencial. No entendrem bé un text si només ens sorprèn per la seva novetat, però el deixem fora del nostre context vital. Comprendrem un text si és, al mateix temps, confirmació del que sentim o pressentim nosaltres mateixos\nLa problemàtica d'inculturar en cosmovisions diferents i dificultats a l'hora de traduir una llengua a una altra. No existeixen traduccions absolutament adequades, ni les paraules tenen un significat absolutament idèntic en llengües diferents. Posem alguns exemples per adonar-nos de la distància que hi pot haver entre el contingut que donem actualment a certs termes i conceptes religiosos i el seu sentit original, incardinat en el context de la cosmovisió pròpia en què van néixer. Per exemple, quin sentit té actualment entre nosaltres el concepte de “conèixer” i quin és el seu sentit originari dins la cosmovisió hebrea o altres com els «pobres», «salvació», «pecat», etc?\n«Conèixer» en llenguatge bíblic significa estimar, amor recíproc i generós, coneixement mutu, comprensió sense paraules, íntima comunió, relació profunda i personal, abandó incondicional, plena acceptació i confiança. Conèixer el món implica conèixer-se a si mateix, i viceversa. En hebreu bíblic, la paraula "conèixer" s'usa per a indicar la unió entre cognoscent i conegut, el coneixement requereix unitat amb el conegut. Només podem conèixer adequadament des de dins d'una comunitat, una tradició. No podrem conèixer, comprendre bé si no ho fem endinsant-nos en la seva cosmovisió.\nEls «pobres» presents als evangelis són aquells que no tenen casa, ni possessions materials (potser ni família), sinó que viuen al límit de la fam, captaires (ptôjoi), sense família, sofrents de camps i camins, pobres abandonats de la vida; aquells que no tenen possessions, que només poden viure d'almoines, persones "de mala fama"; aquells que només poden viure de l'ajuda dels altres; camperols sense camp, sense mitjans de vida, vilatans dominades pels nous rics de ciutat. Aquells que són pobres en sentit material però també en el pla de l'esperit entès en el sentit de coneixement o d'instrucció. En aquest sentit són pobres els que no saben, no entenen, no aconsegueixen penetrar en els grans "secrets" de la interpretació rabínica de la llei, i que, a diferència dels escribes i fariseus (i dels savis i entesos) són com captaires espirituals. D'ordinari, aquests són pobres "materials", sense possessions ni feina, però, al mateix temps, en part a conseqüència de l'anterior, són també pobres d'esperit, de coneixement. En definitiva, els "preferits" per Jesús són: els pobres, els més miserables (ptojói), els camperols endeutats, els perseguits pel poder, els leprosos... tots els qui d’alguna forma patien l'opressió, l'encadenament del domini del poder.\n«Salvación». Per comprendre el sentit originari del concepte «salvació» seguirem l’exposició que en fa V. HAYA, especialista en arameu, en l'obra «Palabras originarias para entender a Jesús»: Jesús significa «Dios/Yahvé salva». Esta «salvación» hay que entender en un sentido absoluto, que comprenda todos los niveles de la persona. La raíz verbal Y-SH-° en su significado-raíz es «estar abierto, ancho, libre», y, por extensión, «abrir, liberar, dar la victoria, dar prosperidad, poner a salvo». Jesús (Yeshü° = Yehóshüa° = Yhóváh yásha°) literalmente, tendría múltiples significados: «Dios libera, Dios da la victoria, Dios protege, Dios da prosperidad, Dios abre (abre nuestros horizontes, amplía nuestra realidad), etc., todo relacionado con la vida concreta de los creyentes, no con la Salvación en sentido abstacto o espiritual.\nPropiamente, en arameo no existe la palabra «Salvación», ni «salvar», ni «Salvador». En todos los pasajes evangélicos de las Biblias en nuestro idioma en los que encontramos «Salvación» en arameo se nos dice, literalmente, «Vida»: «el Hijo del Hombre no ha venido para matar personas sino para dar vida». En los pasajes evangélicos en los que encontramos la traducción «Salvador», en arameo se está diciendo «el que vivifica» o el término Párüqá', «El liberador», liberador de la opresión a la que los romanos tenían sometidos a los judíos. Es muy revelador el encuentro de Jesús con sus discípulos en Emaús: estos le dicen —sin haberle reconocido- que ellos esperaban que Jesús fuera el Párüqa («El liberador») «…nosotros creíamos que él fue preparado para que liberara a Israel...». En resumen, a fin de evitar malentendidos, tal vez deberíamos devolver la palabra «Salvación» a su raíz semita «Vida». Lo que promete Jesús al que escucha la Palabra de Dios es la Vida. Jesús es «El que nos libera». ¿De qué? De todo, de la Muerte, de aquello que injustamente nos esclavice. Dios es Vida, da la vida, y nos hace «entrar en la vida». Lo que los profetas de Israel nos prometen, más que la Salvación, en un sentido platónico (= salvación de «nuestro yo» identificado a «nuestra alma»), sería llegar a conocer «la vida de Dios»; literalmente: «toda carne mortal verá la vida de Dios». «Ver» la vida de Dios, ese es nuestro horizonte, nuestro anhelo y nuestra promesa; sabiendo siempre que, en arameo, «ver» no es solo «ver» sino también «comprender», como cuando en castellano decimos en una conversación: «Ya veo».\nÉs a dir, el significat d’un mateix terme lingüístic en el decurs de la seva transmissió històrica i inculturació a les diverses cultures i a la cosmovisió occidental pot haver sofert importants alteracions i per tant el sentit que li donem actualment en les llengües modernes actuals pot haver variat significativament respecte al que tenia en el seu origen dins d’una cosmovisió semita, grega o llatina. Les llengües semítiques són molt concretes, molt sensuals, molt plàstiques, mentre les llengües indo-europees són molt més abstractes: el bé, el mal, la llibertat, la veritat... Tots els idiomes semites són molt concrets, mentre el grec forma part d'unes llengües indo-europees que tenen una sèrie de concepcions de la vida molt més abstractes, racionals i conceptuals. Així doncs, quin sentit tenien termes i conceptes com veritat, pecat, redempció, alliberament, salvació, cel, Regne de Déu, els pobres... dins d’una cosmovisió de caràcter semita, hebrea, jueva i quin és el sentit que ens ha arribat a nosaltres i tenen actualment per a nosaltres, incardinats com estan en una concepció de la vida i del món racionalista, il·lustrada, postmoderna com l’actual? Totes aquestes paraules i conceptes emprats actualment per nosaltres tan abstractes, eteris i inconcrets a Jesús, amb una mentalitat semita, amb una cosmovisió pròpia del món hebreu i amb el pensament propi del judaisme del seu temps, li caurien grandíssims, senzillament perquè Jesús parlava arameu i en arameu les idees abstractes no es diuen, les coses existeixen, però res és abstracte.\n(1) NOGUÉS, R. M. : Déus, creences i neurones. Un acostament científic a la religió.\n(2) FONT, M. : http://marendinsafons.blogspot.com/\nVeure també la secció: RELIGIONS


Suport en tècniques artístiques\nTags: Ciutadania, participació, art, pintura\nEl Centre de Promoció Social Francesc Palau és una associació privada sense ànim de lucre on s’atenen persones de diferents edats i situacions. Es prioritza la promoció de la dona i l'atenció d'aquelles persones amb major risc d'exclusió social.\nEl Centre s’organitza i actua des del voluntariat, ja que és una bona manera d’entendre i potenciar la solidaritat i la participació de tothom en la millora de les estructures socials.\nDes de fa 30 anys, l’entitat treballa per la promoció de les persones dins de l'àmbit de les arts aplicades, amb tallers de brodat a màquina, boixets, punt de creu, patchwork, manualitats i pintura. Aquests tallers van destinats a tothom, però especialment a aquelles persones amb risc d'exclusió social.\nRealitzar i/o donar recolzament als tallers d'arts aplicades atenent les persones amb més dificultats d'aprenentatge.\nLes classes són en horari de matí o de tarda durant tot el curs escolar.\nPersona adulta i responsable que es pugui comprometre durant tot el curs escolar amb l'entitat.\nPersona amb formació i experiència adient en les tasques a realitzar.


La tercera Fira del Comerç Local de Benigànim tanca amb èxit de participació | L'Informador\nHan estat presents un total de 60 comerços, 20 més que en la passada edició\nAquest cap de setmana passat, i per tercer any consecutiu, ha tingut lloc la “Fira del comerç local” a Benigànim. Una cita que congrega als comerciants beniganins que tenen l’oportunitat d’oferir un acostament més pròxim als veïns per a oferir els seus productes i millorar d’aquesta manera les vendes. A més, suposa un aparador publicitari per a tot l’any ja que els veïns i visitants poden conèixer millor les activitats i productes que ofereixen els comerciants de la localitat.\nLa fira va tenir una durada de tres dies. S’iniciava la vesprada del divendres 24, quan va tenir lloc la seua inauguració oficial, la qual va estar presidida pels membres de la corporació municipal i la directora general de Comerç, Silvia Ordiñaga. Continuava durant el dissabte fins a la vesprada del diumenge. A més l’ambient de la fira va estar animat per un intens programa d’actes, tals com a tallers infantils, de cuina, degustacions, demostracions, concerts i un espectacle familiar que portava per títol “Batuclown” que va donar final a aquestes jornades.\nLes activitats culturals paral·leles a la fira es van completar amb les jornades de portes obertes en l’església de L’Ortisa que ha sigut netejada i habilitada per al seu ús turístic amb panells explicatius pels alumnes de promoció turística del taller d’ocupació “Arrels, passat i futur” els qui a més han organitzat tallers infantils en l’espai firer.\nL’organització de la fira ha estat baix la direcció del regidor d’ocupació de l’Ajuntament i candidat a l’alcaldia pel Partit Popular, Javier Sala; des de l’organització per a fomentar el consum i recolzar als comerciants cada vegada que un client realitzava una compra superior a 10 euros entrava en el sorteig de cinc pagues de 100 euros per a utilitzar entre els comerços participants a partir del tancament de la fira.\nEl recinte firal abastava la plaça Major, el passatge Príncep Felipe i l’avinguda Real, part d’aquesta última destinada a la zona etnològica ja que es van congregar els estands de bars i restaurants locals que van voler participar oferint begudes i tapes variades que van constituir un dels principals reclams.\nTal i com han confirmat des de l’Ajuntament, aquesta tercera edició de la Fira del Comerç Local “ha sigut la més destacada amb una participació de 60 comerços, 20 més que l’any anterior, i que tanca amb un balanç molt positiu tant de l’organització, per com s’han desenvolupat els actes previstos; els comerciants que veuen en la fira un suport molt notable a la seua activitat i dels veïns i participants que han gaudit de l’excel·lent ambient viscut a Benigànim aquest cap de setmana”.


RT @esberla_ajs: Aquest divendres les joves també sortim al carrer per defensar el patrimoni de la vila, perquè volem un Sarrià verd i ple… 1 month ago\nRT @CFASarria: JA SÓN AQUÍ!!!! 🥳🤭 De l'1 al 9 d'octubre vine a viure les Festes Alternatives de Sarrià!! Reserva ja la teva entrada i no et… 7 months ago\nJA SÓN AQUÍ!!!! 🥳🤭 De l'1 al 9 d'octubre vine a viure les Festes Alternatives de Sarrià!! Reserva ja la teva entrad… twitter.com/i/web/status/1… 7 months ago\n🔴 LES JOVES ENS QUEDEM 🔴 👉 Recordeu que demà tenim una cita imprescindible! Perquè Sarrià no és de qui el paga s… twitter.com/i/web/status/1… 1 year ago\nVoleu saber de què es tracta? 🤯 La resposta aquest divendres a les 18h a Plaça Sant Vicenç! Es respectaran les m… twitter.com/i/web/status/1… 1 year ago


Discerniment Vocacional - Monestir de Santa Maria de Vallbona\nIniciEl Monestir »Història del Monestir »Construccions MonumentalsLa comunitat »Vida de la Comunitat »Ceràmica »Actes litúrgics »Lectio divina »Discerniment Vocacional »Professió Solemne »Hort »Conversió ecològicaHostatgeriaVisites »Botiga de records »Visites Guiades »Visites VirtualsInformació\nQuè és ser monja?\nEl compromís de viure en una comunitat dóna un caire peculiar a la vida monàstica. La monja es compromet a seguir Crist en una comunitat concreta, en un monestir determinat, en un estil de vida específic, i es lliga per vida amb unes germanes amb les quals haurà de compartir-ho tot. L’estabilitat és font de fecunditat espiritual i és també allò que converteix la comunitat monàstica en una família on les relacions interpersonals són estables i es fonamenten en un amor sincer.\n"Mestre, on viviu?" "Vine i ho veuràs" (Jo 1:39)\nLes noies que desitgen formar part de la comunitat passen un temps de pregària i de convivència amb la comunitat, per discernir l’autenticitat de la crida.\nUn cop fet aquest discerniment són acceptades com a Postulant i un temps més tard començaran el Noviciat que és una època de prova en el qual les noies, amb l’ajuda d’una monja experimentada -la mestra de novícies-, han d’anar-se integrant en la comunitat i veure si la seva manera de ser s’adiu amb aquest estil de vida i amb el tarannà de la comunitat. Per altra banda, és un temps fort de formació. Durant aquest temps de noviciat aprenen a viure com a monges en la pregària, el treball i la convivència fraterna.\nEl Juniorat és el període de tres a nou anys que comprèn des de l’emissió dels vots simples fins a la professió dels vots solemnes. Continua la formació -bàsicament bíblica i teològica- però és el moment de la progressiva integració en la comunitat. En la professió solemne la noia rebrà la cogulla, signe de la seva consagració total i definitiva a Déu, i entrarà a formar part de la comunitat d’una manera plena.\nLes noies que vulguin conèixer la vida monàstica poden demanar informació al tel.\nMonestir de Santa Maria de Vallbona © 2013


Estrenes de la setmana 16.07.2021\nPETER RABBIT 2, A LA FUGA\nL’estrena més destacada de la setmana és el drama romàntic britànic ‘Una canción irlandesa’, trasllat a la gran pantalla del musical romàntic ‘Outside Mulligar’ de John Patrick Shanley a càrrec del mateix autor. Els protagonistes són Anthony i Rosemary, dos amants que pertanyen a dues famílies enfrontades per la propietat de la parcel·la situada entre les seves granges. Jamie Dornan i Emily Blunt, en un canvi radical de registre respecte a la recent Un lugar tranquilo 2, interpreten a la parella protagonista, acompanyats per Christopher Walken i John Hamm.\nTenim dues seqüeles. La també britànica ‘Peter Rabbit 2, a la fuga’, seqüela de la proposta familiar estrenada l’any 2018 i que era l’adaptació cinematogràfica de la novel·la homònima de l’escriptora Beatrix Potter. Repeteixen Will Gluck darrera de la càmara així com Domhnall Gleeson i Rose Byrne donant vida a la parella protagonista. L’any 2018 La primera purga era una preqüela que a priori posava fi a la terrorífica franquícia ‘La Purga’. Després d’una sèrie de televisió ara arriba una nova entrega cinematogràfica, la cinquena, ‘La Purga infinita’, que ha suposat el debut a Hollywood del cineasta mexicà Everardo Gout.\nTambé made in Hollwood arriba el documental dirigit per Questlove ‘Summer of soul’. El film narra el Harlem Cultural Festival celebrat a EEUU l’any 1969 i dedicat a la música i cultura afroamericanes.\nLa meitat d’estrenes són de gènere dramàtic. De casa nostra ‘Ama’ i ‘Amalia en otoño’. La primera és el segon treball cinematogràfic de la cineasta Júlia de Paz Solvas, també coautora del guió amb Núria Dunjó. Es tracta d’una proposta coral que reflexa com diferents dones viuen la maternitat en solitut. L’altra és l’òpera prima del tàndem format per Anna Utrecht i Octavio Lasheras que traslladen al format de llargmetratge el seu curt ‘Tercera edad’, estrenat l’any 2018. I procedent de Corea del Sud tenim ‘La mujer que se escapó’, escrita i dirigida per Hong Sang-hoo (guardonat amb el premi a la millor direcció de la darrera edició del Festival de Berlín). Mentre el seu marit es troba en un viatge de negocis, Gamhee (interpretada per Kim Min-hee) aprofita per quedar amb tres dones: visita a dues amigues a les seves respectives cases i queda amb una altra amiga que es troba en un cinema.\nCompleta les novetats de la setmana el thriller francès ‘Las apariencias’, adaptació cinematogràfica de la novel·la homònima de Karin Alvtegen-Lundberg. El guió se centra en un matrimoni francès, Eve i Henri (Karin Viard i Pascale Arbillot respectivament), que viu a Suïssa. La seva vida és plenament feliç fins que ella sospita que ell l’enganya i buscarà venjança.\n« Estrenes de la setmana 09.07.2021\nEstrenes de la setmana 23.07.2021 »


Arribaren a Lluc!!!\n10 maig 2021 09:34\nMilers de marxaires participaren a la XXVI edició de la romeria del Güell a Lluc a peu\nSebastià Bennàssar | 09 agost 1999\nArribaren. Cansats, bruts i suats, perquè més de quaranta quilòmetres de caminada deixen la seva empremta, però arribaren. Un parell de milers de marxaires tornaren a coronar el retir espiritual de Mallorca, el monestir de Lluc. La vint-i-sisena edició de la marxa popular del Güell al Lluc a peu resultà d"afortunadament" sense incidents més greus que torçades de peu, rampes a les cames i petites lesions musculars en els cossos dels que partiren des del Güell. Més o manco vuit hores invertiren els marxaires per arribar al santuari, però, com a tota bona etapa hi va haver escapats i d'altres que no hi arribaren.\nDe fet, quan faltava un quart per a les set del matí, quan molts s'arrossegaven per la sinuosa cinta asfàltica n'hi havia que ja berenaven en el forn del Pont d'Inca, acabadets d'arribar. El curiós del cas és que per a molts la pujada a Lluc ha deixat de ser una simple romeria popular, per esdevenir una cita més del calendari esportiu de l'any. No hi faltà qui pujà fent la marató o en patins, però també els marxaires intenten superar cada any el seu rècord de temps.\nAnar del Güell a Lluc a peu es convertí en una espècie de cursa ciclista. De tot d'una, el gruix partí agrupat i acompanyat de les bandes de música fins al Pont d'Inca. Després s'allargà i es convertí en una serp multicolor, com les dels millors grans grups internacionals.\nA cada encreuament els grups de voluntaris proporcionaren gratuïtament fruita i beguda. I és que recuperar forces a l'avituallament era necessari per poder afrontar la darrera part de l'etapa amb garanties d'èxit. L'objectiu, però, era arribar. Joan assegura que «en arribar al Foro de Mallorca vaig tenir una baixada molt forta. Vaig estar vint minuts aturat i després els peus no em donaven més, després ho he passat molt malament fins a Lloseta. Després he pogut recuperar el ritme».


Educació per a la utilització de fonts de qualitat: il·lusió o realitat | BiD: textos universitaris de biblioteconomia i documentació\nEducació per a la utilització de fonts de qualitat: il·lusió o realitat\nL'estudi comença amb el context actual dels canvis que s'han produït en la informació, amb l'objectiu d'induir a la reflexió sobre si l'educació per a la utilització de fonts de qualitat és una il•lusió o una realitat, a causa de la manipulació que pateix la societat amb la desinformació i les notícies enganyoses (fake news). Es presenta una anàlisi des de tres perspectives: la primera, la cerca d'informació; la segona, la proposta d'autors respecte a les fonts en el context de cerca d'informació, i, la tercera, l'educació en el context de l'alfabetització informacional. S'acaba amb la proposta d'utilitzar aquestes perspectives com un procés cíclic i convergent que ha de començar en una edat primerenca i ha de ser continuat en el temps, per a adquirir unes competències informacionals que permeten reconèixer els biaixos i evitar la desinformació.\nLes noves tecnologies i Internet han provocat molts canvis en les diferents maneres de transmetre informació. Un clar exemple són les xarxes socials, en les quals es crea i amb les quals es distribueix informació de manera ràpida i econòmica (Galarza Molina, 2021). Aquesta rapidesa en la difusió de la informació és la que ha portat a considerar-les focus de propagació de desinformació i mentides (García Vivero; López García, 2021).\nAquest context afecta, d'una banda, el creixement exponencial de la informació (aspectes quantitatius) i, d'altra banda, el procés de cerca d'informació (aspectes qualitatius). La suma de tots dos aspectes provoca que el procés de cerca d'informació hagi esdevingut molt més complex (Byström, 2002). Aquesta complexitat és superada per les persones en adquirir un coneixement previ que els permeti tenir les habilitats, les competències i les destreses necessàries per a accedir a informació de qualitat i el qual es denomina alfabetització informacional (information literacy). L'alfabetització informacional forma part de l'educació en informació i facilita que les persones reconeguin una "mala informació" o que sàpiguen fer servir fonts d'informació de qualitat, entenent font d'informació com els recursos necessaris per a accedir a la informació i al coneixement en general.\nEn aquest context es pot afirmar que les fonts d'informació es converteixen en una eina per a cercar informació. Ara bé, sabem cercar informació? N'hi ha prou amb Internet per a resoldre les necessitats informatives i obtenir informació de qualitat? I, encara més, sabem el que és una font de qualitat?\nFernández Aragonés i Camón (2020) criden l'atenció sobre la necessitat de plantejar-nos si es fan programes d'educació sobre la utilització de fonts d'informació realment o només de manera il•lusòria. Un exemple és la crisi de desinformació causada pel coronavirus (García Vivero; López García, 2021), que no hauria existit i no hauria tingut una repercussió tan negativa en la nostra societat si haguéssim estat alfabetitzats informacionalment.\nLa proposta d'aquesta anàlisi és no considerar la cerca d'informació, l'obtenció de fonts d'informació de qualitat i l'educació en informació i l'alfabetització informacional processos aïllats i independents, sinó competències que convergeixen en un procés cíclic i continuat per a aconseguir que les persones tinguin les habilitats necessàries per a combatre la desinformació i les fake news. Les perspectives proposades en l'anàlisi són les següents.\n2.1 Perspectiva de cerca d'informació\nMarchionini (1995) considera que la cerca d'informació és un procés fonamentalment humà, relacionat amb l'aprenentatge i la resolució de problemes. Per tant, les persones acudeixen a les fonts quan s'inicia un procés de cerca d'informació.\nQuan una persona necessita informació, el primer impuls per a cercar-la és recórrer a algun cercador d'Internet, i Google és el més fet servir per la majoria dels usuaris (García Rodríguez [et al.], 2016). En aquest procés de cerca, denominat per Piwowarski i Blanco (2011) "navegació", l'usuari tradueix la seva necessitat d'informació en una consulta en què rep una llista ordenada de resultats.\nSi els resultats de la cerca inicial no satisfan la seva necessitat informativa, aquesta persona podria reformular la consulta, però això pot ser problemàtic per diferents motius:\nque l'objecte informatiu no sigui clar;\nque l'usuari introdueixi errors semàntics o sintàctics en la cerca, és a dir, que l'usuari no tingui l'educació que necessita per a concretar la cerca;\nque la necessitat d'informació no pugui ser resolta amb els recursos o les fonts disponibles o que la tria que hagi fet no hagi estat l'apropiada.\nÉs a dir, pot passar que l'usuari no tingui la formació suficient per a recórrer a una font adequada o de qualitat. En aquest sentit, Fernández Aragonés i Camón (2020) criden l'atenció sobre resultats obtinguts en estudis anteriors relacionats amb el món acadèmic en què es revela la deficiència dels estudiants en la cerca d'informació. Aquest fet repercuteix directament en la tria de fonts d'informació, que en general és deficient, com es planteja en la perspectiva que s'exposa a continuació.\n2.2 Perspectiva que planteja la proposta d'autors respecte a les fonts en el context de cerca d'informació\nAbans s'ha parlat de les fonts com a part del procés de cerca d'informació, però les fonts tenen múltiples accepcions i en aquesta perspectiva es fa referència a la font d'informació com qualsevol conjunt de documents, informacions i dades el contingut i l'estructura informativa dels quals constitueixen una unitat informacional, en què poden ser satisfetes les consultes i demandes documentals d'un usuari determinat (Blázquez Ochando, 2015). És a dir, una font d'informació servirà d'eina a la qual l'usuari acudeix per fer una cerca d'informació que satisfaci, amb informació de qualitat, la seva necessitat informativa.\nLópez Borrull, Vives Gràcia i Badell (2018) entenen per font d'informació de qualitat aquella que segueix una sèrie de controls que permeten garantir la qualitat de la informació que se n'obté.\nAra bé, com pot saber un usuari si una font és de qualitat o no?, quins criteris ha d'aplicar per a això? Des del punt de vista de les i els professionals de la gestió de la informació, una font de qualitat és una font veraç i fiable. Les persones poden tenir la temptació de conformar-se amb la font que apareix en primer lloc a Google, sense analitzar-la detalladament i sense comprovar-ne la veracitat i la fiabilitat. De fet, en estudis anteriors, ja es va cridar l'atenció respecte al fet que l'abundància d'informació a Internet repercutia en la manca de procediments d'anàlisi per a certificar la fiabilitat. Aquesta manca de fiabilitat en les fonts utilitzades en contextos determinats ens pot provocar un conflicte. Per aquest motiu, es considera molt important l'aprenentatge per a avaluar les fonts, ja que és estratègic per a no caure en la desinformació i les notícies falses (Fernández Aragonés; Camón, 2020).\nNo en va, les persones que es dediquen al fact-checking, "entendido como un conjunto de actividades que se centran en analizar, contrastar y verificar informaciones que presenten una veracidad dudosa" (García Vivero; López García, 2021, p. 238), una de les comprovacions que fan és triangular les fonts: recórrer a més de tres fonts per verificar la informació, en les quals s'acudeix a fonts d'organismes públics, administracions i expertes o experts en una matèria.\nEncara que el fenomen de la verificació de dades va ser creat per l'Institut Poynter l'any 2015, la crisi de desinformació provocada pel coronavirus, abans esmentada, ha provocat que augmenti més la sensibilitat social d'aquest fenomen (García Vivero; López García, 2021).\n2.3 Perspectiva de l'educació en el context de l'alfabetització informacional\nCom s'ha vist, si una persona rep educació sobre el procés de cerca d'informació, l'hi resultarà menys complex (perspectiva 2.1). Si està educada per a cercar informació, podrà utilitzar fonts més bones, més fiables, més veraces i de confiança (perspectiva 2.2). Obtindrà resultats de més qualitat i podrà evitar la desinformació.\nAra bé, què és "educació"? Segons la Real Academia Española de la Lengua (RAE), educació és l'acció i l'efecte d'educar. I "informació"? Segons la RAE, informació són els coneixements comunicats o adquirits mitjançant una informació.\nEn unir les dues definicions podem dir que educació informacional és l'acció que rep una persona amb l'objectiu d'adquirir coneixement mitjançant una informació.\nLa definició d'alfabetització informacional (information literacy) de l'Information Literacy Group de la CILIP (The library and information association) del Regne Unit, el 2018, diu: "Information literacy is the ability to think critically and make balanced judgements about any information we find and use. It empowers us as citizens to reach and express informed views and to engage fully with society". És a dir, és la capacitat de pensar de manera crítica i emetre opinions raonades sobre qualsevol informació que trobem i utilitzem. A més, fa referència a aquest efecte que produeix aquest fet, el d'empoderar-nos com una societat compromesa.\nS'ha donat tanta importància a l'educació en informació o alfabetització informacional que ha estat tractada en l'àmbit internacional per l'Organització de les Nacions Unides per a l'Educació, la Ciència i la Cultura (Unesco) i l'Association of College and Research Libraries (ACRL), i plantejada també com a competència necessària en el Marc Comú de Competència Digital Docent l'any 2018 per part del Ministeri d'Educació, Cultura i Esport.\nLa Comissió Europea i el Servei Europeu d'Acció Exterior van establir el Pla d'acció per a la lluita contra la desinformació, presentat i aprovat pel Consell Europeu el desembre del 2018, que va entrar en vigor l'any 2019. Entre les iniciatives, hi ha la proposta a Facebook, Google i Twitter per a provar informes mensuals sobre accions contra la desinformació en línia i la creació del European Digital Media Observatory, que ha iniciat l'activitat el juny del 2020 (García Vivero; López García, 2021). A més, en el Butlletí Oficial de l’Estat del 30 d'octubre de 2020 es publica l'Ordre PCM/1030/2020, de 30 d'octubre, en la qual es presenta el procediment d'actuació contra la desinformació aprovat pel Consell de Seguretat Nacional. En aquesta mateixa ordre (Espanya, 2020) es poden llegir les dades del Flash Eurobarometer de la Comissió Europea del 2018, en què el 88 % dels ciutadans consideren que la desinformació és un problema a l'Estat espanyol. Amb l'objectiu de pal•liar aquest problema, el Ministeri de l'Interior (2013) va difondre una guia amb consells, com es pot veure a continuació en la figura 1.\nFigura 1. Guia per a combatre les fake news del Ministeri de l'Interior d'Espanya\nÉs obvi que totes aquestes mesures no haurien estat necessàries si la societat hagués aconseguit estar alfabetitzada informacionalment, perquè, com assenyala l'Association of College and Research Libraries (2000), les persones alfabetitzades tenen l'habilitat de localitzar, avaluar i utilitzar amb eficàcia la informació necessària i tenir les competències següents:\ndeterminar l'abast de la informació necessària;\naccedir a la informació necessària de manera eficaç i eficient;\navaluar la informació i les seves fonts de manera crítica;\nincorporar la informació seleccionada a la pròpia base de coneixements;\nutilitzar la informació eficaçment per a aconseguir un propòsit concret;\ncomprendre les qüestions econòmiques, legals i socials que envolten l'ús de la informació, i accedir i utilitzar la informació de manera ètica i legal.\nSegons el que s'ha exposat, en què el procés de cerca d'informació és un procés fonamentalment humà relacionat amb l'aprenentatge i la resolució de problemes (Marchionini, 1995), procés en el qual —cada vegada amb més informació i fonts d'informació— les persones es veuen obligades a ser capaces de prendre decisions sobre els processos de cerca i les fonts utilitzades amb aquesta finalitat (Cruz Gil, 2015) com a mètode per a no caure en la desinformació i en les fake news, es considera necessària la proposta d'utilitzar la cerca d'informació, les fonts d'informació i l'educació o alfabetització informacional com a procés cíclic i convergent, reforçat també pel que diu Burkhardt (2017), que considera que l'educació informacional s'ha de començar a una edat primerenca (perquè, si comença massa tard, les persones hi arriben ja amb un aprenentatge arrelat) i continuar en el temps, a fi que, d'aquesta manera, les persones adquireixin les competències següents:\nla capacitat d'utilitzar la informació,\nla capacitat de dissenyar i aplicar estratègies de cerca d'informació, i\nla capacitat de treballar amb fonts d'informació per poder-hi accedir, obtenir la informació i convertir-la en coneixement (Cruz Gil, 2015), esquema que es pot veure a continuació en la figura 2.\nFigura 2. Representació del procés cíclic de cerca d'informació, fonts d'informació i educació\nD'aquesta manera, les persones adquireixen i desenvolupen una comprensió del món que les envolta des de punts de vista informats, amb els quals podran desafiar amb credibilitat i de manera informada la informació, a més de permetre'ls reconèixer els biaixos i la desinformació (Sales, 2020).\nEs considera necessària la reflexió: es fa partícip la societat d'una educació per a la utilització de fonts de qualitat de manera real o il•lusòria?\nDarrerament, l'ús d'Internet i les xarxes socials ha provocat el creixement imparable de la desinformació i les notícies enganyoses, que s'han convertit en un veritable problema respecte a la veracitat i la fiabilitat de la informació (López Borrull; Vives Gràcia; Badell, 2018). La constatació d'aquesta situació ha de servir de reflexió i discussió respecte de si en la societat realment es duen a terme programes d'educació informacional per a fer servir les fonts d'informació, i si els que ja existeixen aconsegueixen els objectius que es proposen. La realitat ens condueix a pensar que encara hi ha molt de camí per fer i que els objectius que cal aconseguir d'una ciutadania alfabetitzada encara són lluny. Si no fos així, les notícies falses i la desinformació no s'haurien convertit en el problema que són avui dia.\nNo podem assumir la lluita contra les notícies enganyoses ni la manera descontextualizada i ràpida en què rebem les notícies (Galarza Molina, 2021), però sí que podem reivindicar la importància que la societat estigui formada per utilitzar les fonts d'informació amb una mirada crítica, perquè és la societat la principal responsable de difondre notícies falses. Per aquest motiu, és urgent fer programes d'alfabetització informacional i reforçar els que ja hi ha, de manera que s'adaptin a les necessitats actuals (López Borrull; Vives Gràcia; Badell, 2018).\nAquesta línia es corrobora en l'estudi dut a terme per Galarza Molina (2021) sobre les fake news a Nuevo León, en el qual es conclou la necessitat de reforçar estratègies d'alfabetització en el sistema educatiu de Mèxic en una edat primerenca, per a capacitar la població amb un coneixement que l'habiliti per a tenir una visió crítica respecte al consum d'informació, sense descurar tampoc la formació del sector poblacional adult, reflexió vàlida per a molts altres països.\nEspaña (2020). Orden PCM/1030/2020, de 30 de octubre, por la que se publica el Procedimiento de actuación contra la desinformación aprobado por el Consejo de Seguridad Nacional. BOE, n.o 292 (05/11/2020). <https://www.boe.es/buscar/pdf/2020/BOE-A-2020-13663-consolidado.pdf>. [Consulta: 08/01/2021].


Supercrepus II: la seqüela\n12 anys més tard, Joe Crepúsculo dona continuïtat a un dels seus àlbums més icònics\nRadio Ext | divendres, 30 d'octubre del 2020, a les 10.14\nEl novembre del 2008, només vuit mesos després de publicar el seu àlbum debut, Joe Crepúsculo en presentava un segon: “Supercrepus”, un doble disc que incloïa futurs èxits com ‘La canción de tu vida’ o ‘Baraja de cuchillos’. Tot just fa dues setmanes va arribar la seqüela, “Suprecrepus II”, deixant aparcada l’electrònica més bakala dels darrers anys per entregar-se al pop-rock en la seva totalitat. I això, ens explica, també es notarà en els seus propers directes, que per primera vegada disposaran d’una banda completa, amb bateries, teclats i cordes. Sens dubte, una bona manera de donar la volta a aquest 2020 fatídic: revisitar els propis passos per provar nous formats!\nTambé torna a l’’Habitació 910’ l’Axel Lesan, aquest cop acompanyat del Will X.O., amb qui acaba de presentar el seu segon tema junts, ‘Perquè no’. Aprofitem per conèixer millor el passat i referents de Will X.O., i esbrinar com els està afectant la pandèmia en l’àmbit creatiu.\nAriana Grande ens sorpèn amb ‘Positions’, nou tema i àlbum homònim, i també estrenen senzill les Little Mix, Karol G i Alizzz, que s’acompanya d’Amaia. I encara més: tenim nou clip de les germanes HAIM,James Blake ve amb un EP més lluminós i ballable i la compositora de les estrelles, Julia Michaels, mostra el primer avançament del que serà el seu àlbum debut.\nNo cal que piqueu a la porta: entreu a l’’Habitació 910’ i gaudiu del millor pop!\nSónar+D 2020: Carles Viarnès & Alba G. Corral\nSónar+D 2020: John Talabot DJ set feat. Desilence AV set\nSónar+D 2020: Lolo & Sosaku, ‘Concert per a quatre pianos’\nEl Festival de Jazz de Barcelona inicia l’edició del toc de queda\nKing Gizzard &The Lizard Wizard, Dani Llamas, Nada Surf i especial 35 Aniversari de la revista Ruta66


La FedinesPV celebrarà l’Assemblea General el proper 7 de març a Sagunt | Federació d'Instituts d'Estudis del PV\n> El Camp de Morvedre > La FedinesPV celebrarà l’Assemblea General el proper 7 de març a Sagunt\nLa Federació d’Instituts d’Estudis del País Valencià (FedinesPV) celebrarà la propera Assemblea General el dissabte 7 de març a Sagunt (el Camp de Morvedre). En aquesta cita anual, a la qual estan convocades més de 30 entitats, s’exposarà el balanç de funcionament de l’any passat i es decidiran els projectes i activitats per al futur. Així mateix, serà l’ocasió per presentar les noves adhesions i per renovar la Junta Directiva.\nEnguany, actuarà d’amfitrió el Centre d’Estudis del Camp de Morvedre (CECM), que és un dels centres més antics del País Valencià. El CEC es fundà el 1989 i inicià l’activitat amb la publicació de la revista Braçal, que enguany ja ha arribat als 60 números, tots ells farcits d’estudis i d’investigacions relacionats amb la comarca. A banda de la publicació de la revista, des dels inicis, el CECM ha desenvolupat una intensa tasca social i cultural amb l’organització a totes les poblacions de la comarca de col·loquis, edicions especials, congressos, jornades, conferències, premis d’assaig, o la col·laboració i el suport a la iniciativa d’altres institucions i associacions locals i comarcals. Així mateix, el CECM forma part de la FedinesPV des del 2005.\nL’Assemblea General és un punt de trobada de les entitats d’arreu del territori i una bona ocasió per conéixer-se entre elles i la mateixa Federació. Si la vostra entitat està pensant en formar-ne part, no dubteu en posar-vos en contacte amb nosaltres a l’adreça federacioidecos@gmail.com.\nCategories:El Camp de Morvedre, FedinesPV


ComiCat: Novetat d'abril d'Ooso: Himitsu Sentai Gorenger\nLa setmana passada, Ooso Comics va activar la pre-order o prevenda del volum únic de Kamen Rider, anunciant al passat Manga Barcelona, que estarà disponible fins el 8 d'abril. Com en casos anteriors, a partir d'aquesta data, s'aniran fent els enviaments. També és obra de Shôtarô Ishinomori, autor de Kamen Rider.\nEl volum anirà acompanyat d'extres que s'anunciaran pròximament i que són exclusius només pel període de la pre-order. Passat el període de la pre-order els exemplars no aniran amb els extres.\nHimitsu Sentai Gorenger, de Shòtarô Ishinomori\nRústic amb sobrecobertes - 342 pàgines - 120 x 170 mm - B/N\nEl Tokusatsu, un fenomen cultural.\nMonstres gegants, vestits amb poders, cíborgs, explosions, intensa acció, són els elements característics del gènere Tokusatsu. El tokusatsu és el gènere de les sèries i pel·lícules on es presenten kaijus (monstres), henshin (transformacions) i sentais (esquadrons, forces d’assalt).\nDins del Tokusatsu hi ha el subgènere Super Sentai que inclou als grups d’herois, com és el cas de Himitsu Sentai Gorenger, justament n'és el primer.\nEl creador d’aquest subgènere va ser Ishinomori Shôtarô, qui també va crear el mític henshin heroi, Kamen Rider. A Ishinomori se l'anomena al Japó el “Rei del Manga” i continua sent una de les figures més influents de la cultura pop japonesa. Encara que va morir en 1998, té el rècord Guinness de “major nombre de mangues publicats per un autor”.\nHimitsu Sentai Gorenger és un esquadró d’herois vestits amb vestits multicolors especialment dissenyats que milloren els seus sentits i habilitats. GO!\nConté un escrit d’Eduard Terrades Vicens (CINEASIA)


L'empresa empordanesa Visual 13 ha programat el 2013 més de 20 activitats gratuïtes de promoció audiovisual i tecnològica\nLa programació de l'Espai Amengol de Vilajuïga forma part del seu pla de RSE\nL'Espai Armengol de la productora audiovisual Visual 13, que compleix tres anys de funcionament, ha organitzat enguany una vintena d'activitats entre conferències, workshops i activitats infantils. Les propostes programades, de caràcter gratuït, han registrat l'assitència presencial de més de 550 persones, però també han estat molt seguides a través d'internet. La retransmissió en directe de les activitats i els vídeos de les conferències i wokrshops penjats al web han rebut un total de 1.281 visites. Això vol dir que una mitjana de 75 persones segueixen 'virtualment' cada activitat programada.\nUbicat al centre de Vilajuïga (comarca de l'Alt Empordà), l'Espai Armengol s'emmarca dins el pla de Responsabilitat Social Corporativa (RSC) de la productora audiovisual i empresa de comunicació impulsada\npels emprenedors Marta Puigsegur i Vicenç Asensio. Aquest centre, situat a la planta baixa d'una casa pairal del segle XVIII remodelada amb ajuts del programa Leader, és un espai obert a la ciutadania amb una programació que vol fomentar arreu la creativitat empresarial, social i cultural i impulsar l'ús de l'audiovisual i de les noves tecnologies.\nL'Espai Armengol s'ha convertit en un centre gironí de referència en els eixos fundacionals de la iniciativa: audiovisual, internet, tecnologia i territori. Amb la participació de professionals reputats del sector i experts en la matèria, el centre compta amb una variada programació de conferències, workshops i projeccions audiovisuals per a tots els públics.\nPer a més informació, podeu visitar l'enllaç www.visual13.com


Si el que voleu es fer ràfting en família, el tram Arboló-Collegats, de 14 km, és ideal. Una activitat divertida i segura per a tota la família o per a aquells que volen la barreja perfecta entre aventura i descoberta de paisatges increïbles. Es combinen ràpids i llocs espectaculars en el tram final de la Noguera Pallaresa. Apte per a tots els públics.\nItinerari Ràfting d'Arboló a Collegats (14KM)\nOpinions sobre Ràfting d'Arboló a Collegats (14KM)\nEli, publicat a 26-08-2015\nHola! Hem fet aquest tram amb dos nens de 10 i 7 anys i hem gaudit un munt! El Nando, el nostre monitor ha estat pendent de nosaltres en tot moment i ens ha fet gaudir d'aquesta emocionant experiència. Recomanable 100%. Nando, un plaer compartir amb tu el descens pel riu. Segueix així!\nGràcies també a la resta de professionals que fan possible aquesta bonica experiència.\nQuè en penseu Ràfting d'Arboló a Collegats (14KM)?


Merkel diu que encara hi ha temps d'arribar a una solució per al Brexit\nPublicat 5/2/2019 9:58:44CET\nTÒQUIO, 5 Febr. (Reuters/EP) -\nLa cancellera alemanya, Angela Merkel, ha assegurat aquest dimarts que encara hi ha temps d'aconseguir una solució en el marc del procés de sortida del Regne Unit del Brexit, després del rebuig de la Cambra dels Comuns al text que va presentar la primera ministra, Theresa May.\nEl pla que va presentar la 'premier' va ser rebutjat al gener per la Cambra dels Comuns i, des de llavors, May està mirant de convèncer la Unió Europea que accepti modificar l'acord abans de la data oficial d'entrada en vigor del Brexit, el 29 de març.\n"Des d'un punt de vista polític, encara hi ha temps", ha afirmat Merkel, en una conferència econòmica a Tòquio. "Això hauria d'aprofitar-se. Hauria de ser aprofitat per tots però per fer-ho seria molt important saber què vol el bàndol britànic en termes de la seva relació amb la Unió Europea", ha dit May\nDesprés de reconèixer que el calendari és difícil per a les empreses que demanen certeses, la cancellera alemanya ha dit que el problema "especial" és la frontera entre Irlanda i la regió britànica d'Irlanda del Nord i el pla de salvaguarda. "Hauria de ser humanament possible trobar una solució per a un problema tan precís però això depèn del tipus d'acord comercial que forgem", ha conclòs.


Perfect Place Hotel Suratthani Tailàndia - Ofertes d'hotels amb els MILLORS DESCOMPTES EN LÍNIA\n218/47, Moo1, Chonkasem Rd., Makham Tia, Muang, Centre de la ciutat, Suratthani, Tailàndia, 84000 - Veure al mapa\nTé alguna pregunta per a Perfect Place Hotel?\nMés informació sobre Perfect Place Hotel\nIdeal tant per a la diversió com per al relax, Perfect Place Hotel es troba a la zona de Centre de la ciutat de la ciutat de Suratthani. Tota l'emoció del centre de la ciutat és només a 2.1 km. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Perfect Place Hotel asseguren una estada plaentera als seus clients. L'hotel ofereix servei d'habitacions 24 hores, Wi-Fi gratuït en totes les habitacions, recepció 24 hores, express check-in/check-out, Zones públiques amb Wi-Fi per garantir el més gran comfort possible als seus clients.\nL'ambient de Perfect Place Hotel es reflexa en cada habitació. televisió de pantalla plana, productes de neteja, mirall, sofà, tovalloles són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Perfect Place Hotel és la vostra destinació si buscau allotjament de qualitat a Suratthani.\nTots els tipus de viatgers (8)Viatger de Negocis (1)Parelles (2)Viatgers en solitari (1)Famílies amb infants petits (1)Famílies amb infants grans (1)Grups (2)


Oferta de treball de tècnic en comunicació ambiental | Projectes de custòdia fluvial\nOferta de treball de tècnic en comunicació ambiental\nAssociació Hàbitats cerca una tècnic en comunicació ambiental per desenvolupar les eines i estratègies de difusió i relacions públiques de l’entitat.\nProjectes ambientals i educatius:\n– Redacció, execució i seguiment de projectes europeus i en llengües estrangeres, amb col·laboració d’altres tècnics de l’entitat.\n– Gestionar l’oferta de serveis ambientals i l’agenda d’activitats.\n– Relació amb els mitjans de comunicació\n– Relació amb les administracions, les institucions i els agents socials per afavorir el desenvolupament dels projectes\n– Atenció al voluntariat i al públic en general\n– Desenvolupar campanyes de difusió de projectes i de captació de fons\n– Gestionar continguts web, xarxes socials, butlletí digital, etc.\n– Redacció d’articles i notícies divulgatives en diferents idiomes i coordinació de les publicacions\n– Dissenyar i maquetar continguts i materials\n– Estudis superiors en comunicació (Periodisme, Publicitat i Relacions Públiques, Comunicació Audiovisual, Disseny Gràfic) amb experiència en temes ambientals o Estudis superiors en Biologia, Ciències Ambientals amb experiència en comunicació i disseny gràfic.\n– Domini del català, del castellà i de l’anglès amb molt bona expressió oral i escrita\n– Experiència en educació ambiental o en projectes ambientals.\n– Experiència en comunicació: redacció de notícies, notes de premsa, articles divulgatius, relacions públiques, publicitat, màrketing, gestió de continguts web, blogs i xarxes socials.\n– Experiència en disseny gràfic: domini de programes de disseny gràfic (Photoshop, InDesign, Illustrator, Dreamweaver)\n– Domini de programes d’ofimàtica (processadors de textos, bases de dades, fulls de càlcul, presentacions…)\n– Persona de caràcter creatiu i proactiu, responsable i autònoma, rigorosa, resolutiva i amb capacitat de negociació i treballar en equip\n– Flexibilitat d’horaris i disponibilitat per desplaçar-se\n– Vinculació amb Associació Hàbitats o coneixement del tercer sector social i ambiental\n– Experiència en l’àmbit associatiu\n– Coneixement d’altres idiomes, especialment francès i idiomes de l’àrea mediterrània\n– Coneixements de gestió de projectes i metodologies (marc lògic, Eurosite…)\n– Experiència en l’ús i desenvolupament de CRM\n– Carnet de conduir B i vehicle propi\nContracte laboral de durada determinada per 25 hores setmanals. Horari continu de dilluns a divendres en oficina a Barcelona i, puntualment, fora d’aquest horari i espai. Les candidatures s’han d’enviar a comunicacio@associacióhabitats.cat fins el 3 d’abril. La incorporació es preveu a mitjans de maig.\nÉs imprescindible incloure currículum vitae actualitzat, carta de presentació i mostra de treballs previs en comunicació i disseny gràfic. El procés de selecció s’estructura en diferents fases eliminatòries: recepció de currículums, entrevista personal i prova pràctica.\nEls currículums que no hagin obtingut cap resposta abans del 30 d’abril queden automàticament descartats. No s’oferirà informació telefònica sobre al procés de selecció.\nThis entry was posted on 20/03/2014 by Associació Hàbitats in Associació Hàbitats.


L’Ajuntament de Mollerussa homenatja a la patinadora Mònica Gimeno per endur-se l’or al Campionat d’Europa – Comarques de Ponent\nL’Ajuntament de Mollerussa homenatja a la patinadora Mònica Gimeno per endur-se l’or al Campionat d’Europa\nL’Ajuntament de Mollerussa ha homenatjat a la patinadora del CPA Mollerussa, Mònica Gimeno, que va obtenir la medalla d’or al Campionat d’Europa de Patinatge Artístic recentment celebrat a la localitat italiana de Ponte Di Legno. La patinadora, acompanyada de membres de membres de la junta del club, companys i familiars, ha rebut de mans de l’alcalde de Mollerussa, Marc Solsona, un ram de flors i una placa de reconeixent en un acte en el que també han estat presents altres membres de la corporació.\nSolsona, que ha felicitat Mònica Gimeno per la fita aconseguida, l’ha encoratjada a seguir recollint èxits a la pròxima cita al Campionat del Món de Cali a Colòmbia, cap a on marxa aquest dimecres 16 de setembre. L’alcalde s’ha mostrat satisfet que el nom de Mollerussa viatgi arreu del món lligat als èxits esportius de la patinadora, de 28 anys i que s’entrena a la capital del Pla d’Urgell on també prepara les joves promeses del club. Per la seva part el president del club, Jordi Gatnau, ha expressat la seva satisfacció per tenir amb una esportista d’aquest nivell a l’entitat i ha afegit que esperen que poder-hi comptar molts anys més. Mònica Gimeno, que no s’esperava l’homenatge, ha agraït el reconeixement i ha assegurat que a Mollerussa i al club s’ha trobat com en família, fet que també l’ha ajudada a assolir l’èxit, que espera repetir al Mundial.


El Centre Bit de Menorca acollirà una jornada sobre el 'blockchain' i les monedes digitals\ndBalears / E.P | 23 març 2018\nEl Centre Bit de Menorca acollirà el proper 27 de març una jornada sobre el 'blockchain' i les monedes digitals, on s'explicarà en què consisteix i quines aplicacions pot tenir per a les empreses i per a la societat. A més, també es tractaran qüestions com si està garantida al màxim la seguretat del magatzematge de dades sense possibilitat de modificació ni revisió o si seran les criptomonedes acceptades com a mètode de pagament.\nLa jornada es dirigeix a professionals i estudiants interessats en la qüestió i podran escoltar testimonis de gent que hagi invertit en criptomonedes, així com conèixer el Menorca Coin, un projecte pioner a les Balears de creació de moneda local i digital que es va llançar el passat mes d’octubre.\nEl Chief Data Officer de Bluekiri, una empresa tecnològica del Grup Logitravel, David Martín, introduirà la temàtica i explicarà les diferències entre 'blockchain' i les criptomonedes. A continuació, el cofundador i CEO de Futuristico, Vlad Stan, i el soci-fundador de Menorca Coin, Joan Caules, explicaran els seus projectes de monedes digitals.\nLa jornada està organitzada per la Fundació Bit, dins del projecte #TenTIC per a la divulgació de les tendències tecnològiques i com a iniciativa de la Xarxa Europe Enterprise Network (EEN) a les Balears.


Comptador de paraules en línia - Comptar paraules | creatius Online\nComptador de paraules en línia - Comptar paraules\nAquesta eina permet comptar el nombre de paraules d'un text d'una manera ràpida i senzilla. Simplement has d'escriure el text en el quadre i donar a el botó de comptar paraules:\nNo es requereix cap tipus de registre. Compta el nombre de paraules d'un text en uns segons gràcies al nostre comptador de paraules en línia.\nPer si fos d'ajuda, també tenim un comptador de caràcters en línia.\n1 Com utilitzar el comptador de paraules?\n2 Què fer si no em funciona el comptador de paraules en línia?\nCom utilitzar el comptador de paraules?\nEl funcionament de l' comptador de paraules que et presentem és molt senzill: simplement has de copiar i enganxar el text en el requadre de dalt, i prémer sobre el botó de comptar.\nImmediatament, apareixerà un missatge amb el nombre de paraules totals de què consta el teu article o text introduït. El millor de tot és que no hi ha límit de paraules, De manera que pots posar continguts de tanta extensió com vulguis.\nSi vols un consell, et recomanem que copiïs i peguis el text amb comandaments que et resultaran molt còmodes: Ctrl + C (Per copiar text) i Ctr + V (Per enganxar el text en la nostra eina).\nQuè fer si no em funciona el comptador de paraules en línia?\nEn cas que l'eina no funcioni com hauria, tenim diferents alternatives. Però la que més ens agrada és fer ús de Microsoft Word, on podràs veure al peu de pàgina, o en la part inferior de l'eina, el nombre de paraules de què consta el teu document escrit.\nNo obstant això, estem segurs que amb aquesta pàgina tindràs tot el necessari per a comptar les paraules de la teva document, De manera que t'animem encaridament a que provis el seu potencial.\nAixò és especialment útil si necessites arribar a un límit de paraules per a un treball, TFG, prova d'anglès, o altres tasques que requereixin un mínim de paraules perquè s'aprovin. Gràcies a la nostra eina, podràs aconseguir-ho en qüestió de segons.


El ginecòleg que cura les dones trencades FREDERICK FLORIN / AFP\nDenis Mukwege rebia ahir emocionat el premi Sàkharov del Parlament Europeu i feia saltar les llàgrimes a més d’un eurodiputat amb les seves paraules. Fa poc una periodista qualificava encertadament aquest ginecòleg de la República Democràtica del Congo com “l’home que repara les dones trencades”, unes dones víctimes de la violència sexual més brutal que arriben a l’hospital que dirigeix destrossades, buscant l’ajut que els curi les ferides, no només físiques. Poc abans de rebre la distinció més important de la cambra d’Estrasburg als defensors de la llibertat i els drets humans, Mukwege advertia al seu compte personal de Twitter que els guardons no ho són tot: “No significaran res per a les dones si no ens acompanyeu en el camí de la pau, la justícia i la democràcia”.\nAmb 59 anys i obligat a viure amb escorta permanent, Mukwege té fama de no mossegar-se la llengua. I ahir tampoc no ho va fer davant d’un auditori entregat a ell i a la seva causa. “El cos de la dona s’ha convertit en un camp de batalla i les violacions en una arma de guerra”, va afirmar. Una realitat que ell coneix de primera mà. De petit, el Denis visitava malalts que buscaven confort espiritual acompanyant el seu pare, un pastor pentecostal, i ja d’adult va voler afegir-hi un ajut mèdic i científic. Així, el 1998 va fundar l’Hospital Panzi, a la localitat de Bukao, una referència en el tractament d’abusos sexuals de dones i de menors. Cada dia una dotzena de dones traspassen la porta del centre amb una experiència traumàtica al cos: violacions en grup, agressions als genitals amb les tècniques més salvatges.\nElles, les dones, van fer mans i mànigues perquè el seu salvador tornés de França, on s’havia refugiat després d’un atac que gairebé li costa la vida. Un grup de dones no va parar fins a recollir els diners necessaris per pagar-li el bitllet d’avió, cèntim a cèntim, venent plàtans fregits. Un cop a casa, elles un altre cop li van fer d’escut humà plantant-se davant de l’hospital per evitar agressions.\nA Mukwege li busquen les pessigolles perquè no té cap mirament a l’hora d’assenyalar els culpables de la situació caòtica que viu el país. Les dones, en canvi, adoren el ginecòleg i el seu equip perquè són capaços de retornar-los l’autoestima i treballen per trencar els estigmes de les dones violades. La feina de recuperació va més enllà, i el doctor ha engegat un programa de microcrèdits, una escola i un centre de formació per gestionar els casos de maltractament.\nAhir el ginecòleg va reclamar més implicació i solucions dels polítics europeus perquè el Congo aconsegueixi una pau estable, alhora que va demanar la creació d’un tribunal internacional per jutjar les violacions de drets humans. “Cada cop que violen una dona, una mare o un fill és com si violessin la meva família”, va dir.


Anunci imminent de Pablo Iglesias: «Serà en 15 dies»\nEl líder de Podem avança que s'aprovarà la prohibició dels desnonaments\nper Jordi Cumplido 26/11/2020 13:15h\nEl líder de Podem avança que s'aprovarà la prohibició dels desnonaments | Libertad Digital\nPablo Iglesias s'ha sortit amb la seva. Després d'una tensa negociació en el si de govern espanyol, el vicepresident segon i líder de Podem ha anunciat al Congrés l'aprovació imminent d'una mesura per prohibir els desnonaments. Segons ha avançat, segurament serà en forma de decret, d'aquí a dues setmanes.\nAmb l'anunci que ha fet Pablo Iglesias fa uns instants, es tanca un dels grans temes que tenia enfrontat al govern de Pedro Sánchez. I Unides Podem aconsegueix una de les seves grans demandes a les portes del debat dels pressupostos.\nEl vicepresident segon i ministre d'Afers Socials i Agenda 2030, Pablo Iglesias, ha anunciat al Congrés que en 15 dies s'aprovarà, segurament mitjançant decret, la prohibició dels desnonaments sense solució habitacional. Iglesias i Sánchez havien arribat a un acord durant les últimes hores per aprovar-lo en un Consell de Ministres.\nFinalment, Pedro Sánchez ha cedit a una de les principals demandes d'Unides Podem, amb Pablo Iglesias al capdavant, que vol aprofitar el debat dels pressupostos per aprovar la seva agenda social amb mesures estrella com la dels desnonaments.\nLa proposta era tan important per a la formació, que el mateix Iglesias va amenaçar de desmarcar-se del projecte dels pressupostos i va signar amb ERC i Bildu una esmena conjunta als comptes. Tota una declaració d'intencions que enfrontava els dos socis de govern en el moment més important de la legislatura.\nL'esmena presentada per ERC i Bildu, amb Unides Podem, va ser rebutjada amb els vots de PSOE, però Iglesias i Sánchez van acordar finalment resoldre la disputa amb l'aprovació d'un decret al Consell de Ministres. Pablo Iglesias ha pogut anunciar per fi que això tindrà lloc de forma imminent.\nHo ha fet en la Comissió Mixta de Seguiment de l'Estratègia Espanyola per assolir els Objectius de Desenvolupament del Mil·lenni. Allà, al Congrés, ha explicat que la seva vicepresidència i el ministeri de Transports, Mobilitat i Agenda Urbana que dirigeix José Luis Ábalos, treballen ja per tenir el decret llest com abans millor.\nPablo Iglesias es reivindica\n«De vegades les discrepàncies i les diferències es tradueixen en mesures positives per a la gent. És una cosa que hem de posar en valor», ha assegurat el vicepresident segon, en referència a les disputes al si de govern espanyol motivades, sobretot, per aquesta qüestió. Iglesias també ha reivindicat la seva tasca de pressió exercida sobre el sector socialista del govern espanyol.\n«La meva obligació com a vicepresident de Drets Socials i Agenda 2030 i coordinador de les polítiques socials d'aquest govern, com em va encarregar el president, és vetllar per la política social del govern espanyol i pel compliment de l'agenda», ha afirmat Pablo Iglesias. «Per això he de fer tot el que estigui a la meva mà per evitar que es faci fora qualsevol família durant la pandèmia que estem vivint», afegia.\nLa qüestió dels desnonaments ha donat que parlar durant les últimes setmanes, no només perquè ha enfrontat les dues faccions del govern espanyol, sinó també per la polèmica suscitada per alguns desnonaments executats per la policia a la vora del toc de queda. La imatge de famílies amb menors al carrer durant la pandèmia ha originat un debat social.\nAra caldrà veure com encaixa el cop l'altra facció del govern espanyol, encapçalada pel sector econòmic, sobretot la ministra d'Economia, Nadia Calviño, i el de Seguretat Social, José Luis Escrivá, que temen que l'agenda social de Podem condicioni les relacions amb la Unió Europea i la gestió de les ajudes.\nPablo Iglesias Govern Espanyol Desnonament


S'associa amb: LOMEXIN 2% MICOSIS 30G, LOMEXIN 600mg CÀPSULA CAIXA 2 vaginale, tauleta vaginal Gynophilus LP Probiòtic, Gynophilus Gel Escuma 250ML, Feminabiane flora vaginal 7 comprimits vaginals\nAquest medicament es recomana en el tractament o el tractament complementari de certes malalties de la pell o de les membranes mucoses (infeccions per fongs) causades per fongs (candidiasi, dermatofitosi, pitiriasi verslcolor).\nImport corresponent a 1,757 g de base fenticonazol ...........\nEls altres components són: : oli d'ametlles, èsters poliglicólicos d'àcids grassos (Xalifin 15), monoestearato de glicerol, edetat de sodi (E385), aigua purificada.\nRegularment apliqui la crema a les lesions per ser tractats un cop al dia per al recomanat pel metge en funció de la durada fong.\nEn el cas de la candidiasi, el vàter és per fer sabó amb un pH neutre o alcalí.\nGinecologia, assessorament accomapgnera condicionament higiènic (l'ús de roba interior de cotó, evitar les dutxes vaginals ...) i en la mesura del possible, l'eliminació dels factors predisposants.\nAquest és un medicament per a ús local.\nEN TOTS ELS CASOS, PER COMPLIR ESTRICTAMENT COMANDA AL SEU METGE.\nal · lèrgia a qualsevol component (o la sensibilitat creuada amb altres membres del grup de imidazol).\nAneu amb compte amb LOMEXIN 2 per cent de crema:\nL'ús prolongat pot causar reaccions de sensibilització o irritació.\nSi es produeixen aquestes reaccions, l'ús del producte ha de ser s'abandoni.\nDigui-li al seu metge si vostè és al · lèrgic a la història de imidazol.\nAquest medicament conté lanolina i pot provocar reaccions locals a la pell (com dermatitis de contacte).\nAquest medicament conté alcohol cetílic i pot provocar reaccions locals a la pell (com dermatitis de contacte).\nEN CAS DE DUBTE no dubteu a preguntar al seu farmacèutic.\nSi vostè està prenent o ha pres recentment altres medicaments, fins i tot els adquirits\nde venda lliure que parli amb el seu metge o farmacèutic.\n5i vostè descobreix que està embarassada durant el tractament, consulti al seu metge, ja que només es pot jutjar la necessitat de continuar.\nEn general, ha de ser durant l'embaràs i la lactància sempre pregunti al seu metge o farmacèutic abans de prendre qualsevol medicament.\nLlista d'excipients amb efectes coneguts\nEl propilenglicol, lanolina hidrogenat, alcohol cetílic.\nEmbalatge: 15 g tub\nLomexin 600 mg càpsula...\nLOMEXIN 600mg CÀP...\nGynophilus LP tauleta...\ntauleta vaginal G...


La batlessa demana al ministre Rajoy més inversions a la ciutat\n10 juliol 2020 12:04\nMargalida Fuster | 29 novembre 1998\nLa batlessa de Manacor, Catalina Sureda (PP), va aprofitar l'assistència del ministre d'Administracion Públiques, Mariano Rajoy, al sopar de germanor del PP celebrat el divendres a vespre al Castell dels Hams de Portocristo, per demanar-li més inversions.\nSureda comentà l'amenaça d'inundacions que pateix la ciutat, i aprofità per reclamar que es rehabiliti el claustre i s'edifiqui una comissaria. La batlessa va incidir sobre la importància d'elaborar un pla d'ensenyament per a l'escola de turisme, plantejà també que és prioritari fer l'institut tecnològic del moble, així com aparcaments subterranis i rondes de circumval·lació. El ministre contestà a la batlessa amb un «estic a la seva disposició incondicional».\nA l'acte assistí també el president del Govern, Jaume Matas, el president del PP regional, Joan Verger, i 850 afiliats i simpatitzants.


La Jornada Anual AEQT 2021 constata que “sense la Química no hi haurà solució als reptes de l’Agenda 2030” | Notícies | Indicador d'Economia\nLa trobada permet posar en valor els projectes inclosos al nou Pla Estratègic, en especial en àmbits com la seguretat i el medi ambient\nLa Jornada Anual AEQT 2021 que s'ha celebrat aquest dimecres al PortAventura Convention Centre ha servit per constatar que la indústria química serà imprescindible en els propers anys per afavorir l'assoliment dels reptes de sostenibilitat als quals s'enfronta la societat. Després de l'edició exclusivament telemàtica del 2020, aquest any la Jornada ha tornat a reunir presencialment els membres de les comissions de treball de l'AEQT, els business partners de l'associació i també representants d'institucions públiques i privades del territori, extremant en tot moment les mesures de seguretat i prevenció anti-COVID.\nLa part central de l'esdeveniment ha estat un diàleg entre el president de la Federación Empresarial de la Industria Química Española (Feique), Carles Navarro, i la directora del Laboratori d'Ecoinnovació, Alba Cabañas, sota el títol "Agenda 2030: un repte amb química". En ell, els dos ponents han reflexionat al voltant d'aquests Objectius de Desenvolupament Sostenible i com interpel·len la indústria química.\nD'una banda, s'han posat damunt la taula els molts reptes que té la indústria per endavant per adaptar-se a una nova realitat basada en la neutralitat climàtica i l'economia circular. Reptes que el sector està obligat a enfrontar si vol garantir la continuïtat de les seves activitats a llarg termini: transició energètica i reducció d'emissions de CO2, captura de CO2 i utilització com a matèria primera, incorporació de l'hidrogen com a vector energètic, innovació en nous materials que siguin biodegradables o compostables, desenvolupament del reciclatge químic o molecular... Qüestions que, tal com ha remarcat Carles Navarro, la indústria està decidida a aplicar i, de fet, en molts casos ja hi treballa.\nAlhora, el diàleg també ha permès constatar que la indústria química serà clau per afavorir l'assoliment dels reptes 2030 per part de la resta de sectors i de la societat en general: qüestions com la potabilització d'aigua, la conservació d'aliments, la generació d'energies renovables i el seu emmagatzematge, la nova economia basada en l'hidrogen, el desenvolupament de materials per a la impressió 3D... són només alguns exemples de solucions que seran possible gràcies a la indústria química. "La Química ara mateix és part del problema i treballa per deixar de ser-ho. Però, alhora, treballa també per ser part de la solució. Ja ho està sent i ho serà. Sense la Química no hi haurà solució als reptes de l'Agenda 2030", han coincidit tots dos ponents.\nEl Pla Estratègic com a full de ruta\nL'altre gran vessant de la Jornada ha estat el repàs a les tasques, projectes i reptes treballats per part de les comissions de l'AEQT durant l'any, un exercici que ha estat naturalment marcat per la presentació, al març, i posterior desplegament del nou Pla Estratègic 2021-2023 de l'associació. Aquest nou full de ruta ha estat lògicament molt present en la tasca de totes les comissions, i per tant ha estat la gran protagonista d'aquest repàs.\nDe la mà dels presidents de les diferents comissions, els assistents han pogut conèixer, entre molts d'altres, els importants avenços que s'han fet des de la Comissió de Seguretat en el desenvolupament de l'innovador Sistema Conjunt de Millora Continuada de la Seguretat, la principal acció del nou Pla Estratègic i que es preveu poder implementar el 2022.\nEl mateix pel que fa a la Comissió de Medi Ambient, que també per mandat el Pla Estratègic està treballant en un sistema conjunt de millora continuada en aspectes de protecció mediambiental, a banda d'haver fet avenços en projectes que ja estaven en marxa, com ara la regeneració d'aigua, l'anàlisi de l'impacte acústic, o la prevenció de la pèrdua o vessament accidental de pellets.\nEl repàs ha donat compte dels importants esforços que continua fent la Comissió d'Energia per aconseguir la implementació de les xarxes tancades de distribució elèctrica, així com també de cara a la transició de la indústria cap a un model basat en l'hidrogen i l'obtenció de fons europeus per fer-hi front; o el treball de la Comissió d'Activitats Logístiques i Portuàries en la promoció de la intermodalitat en el transport de mercaderies, que incrementa no només la seguretat i l'eficiència d'aquest transport, sinó també l'estalvi de tones de CO2, tal com acredita un estudi recent de la mateixa comissió.\nEls assistents també han pogut conèixer les diverses accions en favor de la transparència i la divulgació del sector químic que ha posat en marxa aquest any la Comissió de Comunicació, com ara la nova pàgina web de l'associació, la sèrie de vídeos animats Quimipèdia o la campanya de testimonials "La teva Química"; o el treball conjunt que des de la Comissió de Territori s'ha realitzat amb la Plataforma de Mercaderies per l'Interior.\nDes de la Comissió d'Empreses de Serveis s'ha posat en valor que tant el sistema de certificació d'empreses de serveis, com les formacions AEQT-AEST per a treballadors d'empreses auxiliars, dos projectes pioners nascuts a Tarragona, han estat tan exitosos que s'estan "exportant" a altres territoris interessats, mentre que la Comissió Sociolaboral ha treballat en aspectes com la gestió de la pandèmia o l'atracció del talent al sector.\nFinalment, també ha presentat els seus avenços la nova Comissió d'Innovació i Tecnologia, creada aquest any com a part del desplegament del Pla Estratègic, i que ja treballa intensament en àmbits com el desenvolupament d'una infraestructura 5G comuna per totes les empreses del sector.\nRecuperació i reptes pendents\nLa Jornada ha començat amb un sentit homenatge a qui va ser president de l'AEQT entre els anys 2012 i 2014, Joan Pedrerol, traspassat la passada setmana, i que ha estat recordat com "un gran líder que va fer molt pel sector i per l'associació, i sobretot una molt bona persona".\nTambé el president de l'AEQT, Rubén Folgado, s'ha referit a la figura de Pedrerol durant el seu discurs de benvinguda. Una intervenció en què Folgado ha volgut destacar que aquest 2021 per al sector químic de Tarragona ha estat un any trepidant, en especial per l'aprovació i desplegament del Pla Estratègic 2021-2023; i també d'inici de la recuperació després d'un 2020 molt complicat, tant des del punt de vista de la producció i la demanda, després de la crisi econòmica motivada per la pandèmia, com també d'enfortiment dels vincles i la confiança del territori envers el sector.\nTambé ha alertat, no obstant, que aquesta recuperació en l'àmbit productiu i econòmic es veu ara mateix amenaçada per diferents qüestions lligades a la competitivitat, en especial l'alt preu de l'electricitat, sense oblidar d'altres que s'arrosseguen des de fa anys en el mateix àmbit energètic, com les infraestructures elèctriques o la manca de xarxes tancades.\nFolgado ha demanat a els presents, tant als representants del sector com també als d'institucions i entitats públiques i privades, treballar conjuntament i en una mateixa direcció per tal de fer avançar el territori i la seva competitivitat, i garantir així un Camp de Tarragona millor per les properes dècades.\nHa tancat l'acte el secretari d'Empresa i Competitivitat del Govern, Albert Castellanos, qui en la seva intervenció ha posat en valor el paper essencial de la indústria química de Tarragona en l'economia catalana i l'ha reivindicat com "una indústria de futur".


Portes Obertes a l'Escola CIFOG - CIFOG Cicles Formatius Girona Portes Obertes a l'Escola CIFOG - CIFOG Cicles Formatius Girona\nClara Mitjavila Informació\nPortes Obertes a l’Escola CIFOG\nEl passat 23 de febrer vam fer la primera Jornada de Portes Obertes de l’any en la que vam tenir com a protagonistes el que seran els nostres futurs habitants del CIFOG.\nDes d’aquí sempre vivim aquest moment amb la il·lusió de les primeres vegades. Procurem preparar-ho tot al detall perquè sabem que, en molts casos, és el dia en el qual coneixerem als nostres futurs alumnes, aquells que acabaran habitant l’escola durant els següents dos anys, i no volem passar per alt cap de les coses importants que creiem que han de saber. Obrir les portes del centre, explicar-los què és el que faran i el que aprendran durant la seva estada aquí n’és la finalitat. Hem de reconèixer, però, que una de les coses que a nosaltres més ens fascinen és descobrir les seves reaccions i veure com se’ls il·lumina la cara quan s’adonen que, per fi, han trobat allò que estaven buscant.\nA més, aquest any hem obert les preinscripcions fent coincidir el dia amb les Portes Obertes, cosa que ha fet que ja tinguem als més impacients “fitxats”! Tranquils que si encara no us heu apuntat teniu temps fins al 31 de maig i podeu fer-ho a través de la nostra web.\nVolem donar les gràcies també a tots els col·laboradors per fer-les possibles. Als que vau venir per descobrir-nos esperem tornar-vos a veure ben aviat, somrients, entre aules i passadissos! I pels que volíeu i no vau poder venir, apunteu-vos que el 13 d’abril teniu una nova cita amb nosaltres!\nDe moment us compartim un vídeo del que va ser aquest primer dia de Portes Obertes i d’ensenyar-vos com és l’Escola CIFOG per dintre!